Wolwekrans Eco Lodge - Resensies
Ons het 'n heerlike tyd by Wolwekrans gehad, het 'n gasvrye verwelkoming ontvang en kon nie ophou na die asemrowende uitsig kyk nie. Ons het die seil toegetrek om die ingang van die stoep toe te maak en ons 20 maande kleuter het veilig op die stoep gespeel. Enige hoë voertuig kan daar uitkom, vat dit net rustig sodra jy op die 2-spoor-paadjie gaan.
Elsje J - Mar 2019
Dit is voorwaar 'n mooi plek. Rustig waar mens jou batterye kan herlaai. Oom Freddie en Tannie Andrisia is wonderlik en sal jou sommer gou laat welkom voel. 'n 4X4 is definitief 'n moet!! Maak seker jy het al jou goed wat jy nodig het vir jou hele verblyf, want om 'vinnig' te ry is nie 'n opsie nie - dit vat jou so 30-40 min om bo te kom en dieselfde weer af (afhangende van die weer ook) Ons sal definitief weer terug gaan!
Retha D - Jan 2019
Natuurskoon onbeskryflik. Baie voëls.
Meubels van die oudste huisie is nie in goeie toestand nie, maar dit word glo binnekort oorgedoen dan sal dit absoluut waarde vir geld wees. Ander twee huisies is nuut en in goeie toestand.
Baie dankie! Ons hoop om julle gou weer te sien.
Michelle C - Jan 2019
Die plekkie is soos iets uit 'n sprokiesboek! Jy is omring deur die mooiste mooi van die natuur en sy rustigheid. Dit is werklik een van ons gunsteling-plekkies nog. Dit is hier waar families mekaar opnuut vind. Jy is weg van die gejaag van die lewe en kry werklik kans om te rus. Die plekkie is baie goed ingerig en smaakvol versier! Die pad na die plekkie is wel redelik uitdagend en 'n 4x4 of hoë voertuig word sterk aanbeveel. Ons sal vir seker weer hier bespreek. Dankie vir puik diens!
Florette B - Nov 2018
Andrisia en Freddie het baie moeite gedoen om ons verblyf so spesiaal as moontlik te maak. Sal dit vir seker aanbeveel vir enige een wat net lekker wil ontspan. Daar bo is dit net jy, die natuur en ongelooflike mooi uitsigte!
Sien julle gou weer, dankie vir die mooi resensie.
Asemrowend, stil, pragtig, vars. Hoogs aanbeveelbaar.
Regte rus vir jou siel. Nie maklik sal mens so kan ontspan so naby aan die dorp nie. Ongelooflike uitsigte en voëls. Vrek lekker water uit die bergfontein. Jy sal lus wees om die son op en af te sien gaan elke oggend en aand. Ongelooflik mooi piekniekplek langs die fontein in die kloof. As jy regtig wil wegkom van als gaan bly in die heel boonste chalet, geen 220v om jou foon te charge, net solar-ligte en gasgeyser (selfde amazing water uit die fontein). Die ander 2 chalets het inverters met 220v en is heelwat nuwer maar is bietjie nader aan mekaar ...
Regte rus vir jou siel. Nie maklik sal mens so kan ontspan so naby aan die dorp nie. Ongelooflike uitsigte en voëls. Vrek lekker water uit die bergfontein. Jy sal lus wees om die son op en af te sien gaan elke oggend en aand. Ongelooflik mooi piekniekplek langs die fontein in die kloof. As jy regtig wil wegkom van als gaan bly in die heel boonste chalet, geen 220v om jou foon te charge, net solar-ligte en gasgeyser (selfde amazing water uit die fontein). Die ander 2 chalets het inverters met 220v en is heelwat nuwer maar is bietjie nader aan mekaar maar ver genoeg dat jy nie sal gepla wees as daar ander mense is. Baie goeie geriewe, chalets het ingeboude braais en boma tipe braais, yskaste, gasstoof, kaggels, warm storte met great views. Vat asb. net jou bakkie of SUV met grondvyhoogte of 4x4. Jy sal met 'n plat kar die pad teen die berg op kan ry maar met 'n bakkie as jy mooi ry neem die 3 - 4 km klipperigge grondpad so 25 min as jy mooi stadig ry. Ek het die paadjie baie geniet met my 4x4-bakkie. As jy met jou 3-reeks gaan sal jy beslis net een keer weer afgaan. Onthou om by die Joubert en seun padstal te gaan great vrugte en juice en die beste peri-peri-sous in die wêreld koop.
Baie Dankie Christo. Ons hoop om julle weer te sien in die toekoms.
Renate S - Apr 2018
Netjiese verblyf met pragtige uitsigte.
Ons is baie vriendelik ontvang deur Freddie en Andrisia. Die huisie is baie netjies en skoon met ongelooflike mooi uitsigte. Die seile wat aangesit is op die stoep het ’n groot verskil gemaak toe die wind begin waai en dit reën die Saterdagaand. Vroegoggend koffie met die son wat opkom oor Schoemanskloof is baie spesiaal. Ons sal vir seker weer daar gaan kuier.
Annalisa - Dec 2017
Stunning, jy rus tot in jou diepste wese.
Die naweek was ongelooflik. Die natuurskoon is asemrowend dag en nag. Die staproete lei na 'n prentjie mooi waterval / stroom. Die stilte is medisyne vir die siel. Ons sal definitief weer daar 'n draai maak. Die enigste uitdaging is die pad boontoe wanneer dit reën. 'n 4x4 voertuig is dan definitief 'n moet.
Annalisa, baie dankie. Ons sien julle gou weer. Ons verbeter die lodge elke maand.
Elme S - Aug 2017
Asemrowend mooi, met geleentheid om lekker te rus.
Baie mooi en lekker woning. Ons het dit waarlik geniet. 'n Paar afrondings wat dit dalk sou beter maak. Daar was nie handdoeke vir ons nie, en die banke is bietjie vol stof en gebreek. Ons het wel nie vir die banke gegaan nie. So vir wat ons gegaan het, het ons beslis 100% gekry. Lekker kuierareas met 'n ongelooflike uitsig. Rustige atmosfeer. Ons sal vir seker weer gaan.
Hermina F - Jul 2016
Dit was spectacular in terme van view, absolute stilte!
Ons verblyf was heerlik, dis pragtig en het soveel potensiaal. Die pad was opwindend, die ligging is perfek. Net hartseer dat die toilet gelek het, onstabiel was om die waarheid te sê, daardie gedeelte was eintlik onaangenaam. Die stort het nie altyd gewerk nie, die ketel het gelek. En ongelukkig bederf dit tog heelwat van die pret. As dit nie vir hierdie punte was nie, sou die naweek absoluut hemels gewees het.
Jeanine A - Jul 2016
Ons het heerlik gerus, gestap en lekker gekuier!
Angus S - Jun 2016
One must make sure you have all provisions and a car/bakkie with good road clearance.